བྱིས་པ་ནི་མི་རིགས་ཤིག་ལ་མཚོན་ན་རེ་ལྟོས་དང་ཕ་མ་རྣམས་ལ་མཚོན་ན་འཁར་རྟེན་ལྟ་བུ་ཡིན་སྲིད།ལྷད་མེད་དྭངས་གཙང་གི་བྱིས་པ་རྣམས་ལ་སློབ་གསོ་ལེགས་པོ་ཞིག་འཐོབ་རྒྱུ་དེ་མི་རིགས་དང་ཕ་མ་དང་སྤྱི་ཚོགས་སོགས་གང་ལ་མཚོན་ནས་བཤད་ནའང་ཤིན་ཏུ་གལ་འགངས་ཆེ་བའི་ལས་དོན་ཞིག་ཡིན་པ་སྨོས་མ་དགོས།མི་བུ་ཞིག་གི་མི་ཚེའི་གོ་རིམ་ཁྲོད་སློབ་གསོ་མྱོང་སྟངས་ལ་ཕ་མའི་སློབ་གསོ་དང་ཁྱིམ་ཚང་སློབ་གསོ།སློབ་གྲྭའི་སློབ་གསོ།སྤྱི་ཚོགས་སློབ་གསོ་སོགས་སྣ་མང་མཆིས་ནའང་།ཐོག་མའི་སློབ་གསོ་སྟེ་ཕ་མའི་སློབ་གསོ་དང་ཁྱིམ་ཚང་སློབ་གསོ་ནི་ཧ་ཅང་གཙོ་བོ་ཞིག་ཡིན་པ་རེད།